|  |  |
| --- | --- |
|  ***Znak Cerklje*** |  ***OBČINA CERKLJE*** ***NA GORENJSKEM*** |
|  |
| *Trg Davorina Jenka 13, 4207 Cerklje* |
| *e-mail:obcinacerklje@siol.net* |
| *🖮 04/28 15 820 🕿 04/ 28 15 800* |

Številka: 032-03/2018-58

Datum: 8. 4. 2019

**OBČINSKI SVET**

**OBČINE CERKLJE na Gorenjskem**

|  |  |
| --- | --- |
| ZADEVA: | **POROČILO O REALIZACIJI NAČRTA RAVNANJA Z NEPREMIČNIM PREMOŽENJEM OBČINE CERKLJE NA GORENJSKEM ZA LETO 2018** |
| PRAVNA PODLAGA: | 96. člen Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18) |
| PREDLAGATELJ: | Župan, g. Franc Čebulj |
| PRIPRAVILA: | Špela Petrič, mag. prav., Višja svetovalka za pravne zadeve |
| NAMEN: | Seznanitev s poročilom: POROČILO O REALIZACIJI NAČRTA RAVNANJA Z NEPREMIČNIM PREMOŽENJEM ZA LETO 2018 |

**OBRAZLOŽITEV:**

Občinski svet Občine Cerklje na Gorenjskem je:

* na svoji 20. redni seji dne 26. 1. 2018 sprejel Načrt ravnanja z nepremičnim premoženjem Občine Cerklje na Gorenjskem za leto 2018, ki je bil objavljen v Uradnem glasilu slovenskih občin, št. 5/2018 z dne 2. 2. 2018.

(v nadaljevanju: Načrt).

V skladu z določbo 2. odstavka 96. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18), ki določa, da se za postopke načrtovanja ravnanja s stvarnim premoženjem države in samoupravnih lokalnih skupnosti za leti 2018 in 2019, ki so se začeli po uveljavitvi Zakona o stvarnem premoženju države in samoupravnih lokalnih skupnosti (Uradni list RS, št. 11/18), njihovo vsebino in poročanje o njihovi realizaciji, uporabijo določbe 11., 12., 13., 14. in 15. člena Zakona o stvarnem premoženju države in samoupravnih lokalnih skupnosti (Uradni list RS, št. 86/10, 75/12, 47/13 – ZDU-1G, 50/14, 90/14 – ZDU-1I, 14/15 – ZUUJFO, 76/15), in predpisi, izdani na njihovi podlagi, podaja Občina Cerklje na Gorenjskem Poročilo o realizaciji načrta ravnanja z nepremičnim premoženjem in poročilo o realizaciji načrta ravnanja s premičnim premoženjem, svetu samoupravne lokalne skupnosti skupaj z zaključnim računom proračuna.

Priloženo je **Poročilo o realizaciji načrta ravnanja z nepremičnim premoženjem za leto 2018**, kjer so ločeno po virih pridobitve/odtujitve nepremičnin podani seznami, iz katerih je razvidna pridobitev oz. odtujitev (prodaja) nepremičnin.

**Pridobitev nepremičnin:**

* **2. člen Načrta -** nakupi in brezplačni prenosi zemljišč v lasti Občine Cerklje na Gorenjskem na podlagi Odloka o kategorizaciji občinskih cest v Občini Cerklje na Gorenjskem (Uradni vestnik Občina Cerklje, št. 4/2009, 3/2014, 2/2015, 1/2016, Uradno glasilo slovenskih občin, št. 66/2018), (tabela v prilogi 2),
* **3. člen Načrta-** pridobitev zemljišč na podlagi Dogovora o ureditvi medsebojnih premoženjsko pravnih razmerij v zvezi z delitvijo premoženja bivše občine Kranj na dan 31.12.1994 (tabela v prilogi 2),
* **4. člen Načrta** - v pripravi je pogodba za pridobitev oz. prenos zemljišč preko Sklada kmetijskih zemljišč in gozdov Republike Slovenije v last Občine Cerklje na Gorenjskem,
* **7. člen Načrta –** pridobivanje zemljišč za realizacijo projektov, ki so navedeni v proračunu Občine Cerklje na Gorenjskem ter projektov, ki so vključeni v Načrt razvojnih programov ter nakupi in brezplačni prenosi zemljišč v last Občine Cerklje na Gorenjskem za potrebe druge komunalne infrastrukture (vodohrani, razbremenilniki, dostopne poti), (tabela v prilogi 2).

**Ukinitev statusa javno dobro in razglasitev zemljišč za grajeno javno dobro:**

* **5. člen Načrta** – prenos zemljišč s postopkom ukinitve statusa javno dobro in vpis lastninske pravice v korist in na ime Občine Cerklje na Gorenjskem (tabela v prilogi 3),
* **6. člen Načrta** – razglasitev zemljišč za grajeno javno dobro lokalnega pomena (tabela v prilogi 3).

**Odprodaja nepremičnin v lasti Občine Cerklje na Gorenjskem:**

* **8. člen Načrta** – Občina je odprodala 25 zemljišč, ki v naravi predstavljajo del funkcionalnih zemljišč k obstoječim objektom, opuščene poti oz. zemljišča, ki so jih kupci že pred nakupom uživali ter zemljišča, ki so bila predmet menjave (tabela v prilogi 2).

Občinskemu svetu Občine Cerklje na Gorenjskem predlagamo, da sprejme naslednji

**SKLEP:**

**Občinski svet Občine Cerklje na Gorenjskem se je seznanil s Poročilom o realizaciji načrta ravnanja z nepremičnim premoženjem za leto 2018.**

 Občina Cerklje na Gorenjskem

 ŽUPAN FRANC ČEBULJ

Priloga:

- PRILOGA 1: Poročilo o realizaciji načrta ravnanja z nepremičnim premoženjem za leto 2018

- PRILOGA 2: 2., 3., 7. in 8. člen Načrta

- PRILOGA 3: 5. in 6. člen Načrta